b'\n_START_ARTICLE_\nRituv\xc3\xadk\n_START_PARAGRAPH_\nRituv\xc3\xadk (IPA: [\xcb\x88\xc9\xb9i\xcb\x90t\xca\x8av\xca\x8aik], dansk: Ridevig) er en bygd p\xc3\xa5 F\xc3\xa6r\xc3\xb8yene. Den ligger s\xc3\xb8r p\xc3\xa5 Eysturoys \xc3\xb8stkyst, og er en del av Runav\xc3\xadkar kommuna. \xc2\xabRita\xc2\xbb er det f\xc3\xa6r\xc3\xb8yske navnet p\xc3\xa5 m\xc3\xa5kearten krykkje (Rissa tridactyla). Rituv\xc3\xadk ble grunnlagt i 1873 av et ektepar fra Toftir, som det i dag er reist en statue over i bygda. Rituv\xc3\xadkar kirkja er tegnet av H.C.W. T\xc3\xb3rgar\xc3\xb0, innviet i 1955, og h\xc3\xb8rer under Glyvra s\xc3\xb3kn. Skolen fra 1967 har ca. 50 elever, fra 5. klasse g\xc3\xa5r p\xc3\xa5 skole i Runav\xc3\xadk. Dessuten har bygda et misjonshus med aktiviteter for barn, unge og voksne. _NEWLINE_Kysten utenfor Rituv\xc3\xadk er kjent for \xc3\xa5 v\xc3\xa6re et fremragende dykkersted med sand og tett tangskog og undersj\xc3\xb8iske klipper og kl\xc3\xb8fter._NEWLINE_1. januar 2009 hadde Rituv\xc3\xadk 284 innbyggere, mot 258 i 1985.'